Partei des Fortschritts

La Partei des Fortschritts (PdF, "Partio de Progreso") estas malgranda politika partio en Germanio, fondita en 2020 en Kolonjo. Ĝiaj mondkonceptaj radikoj estas demokratiaj idealoj de la germana konstitucio kaj realisma pragmatismo. La PdF postulas bazdemokration, liberalismon kaj 
socialliberalismon for de la maldekstra-dekstra skemo. Ĝi batalas kontraŭ klientara politiko kaj lobiismo. La PdF organiziĝas per partiparlamentoj kaj laborgrupoj, kaj ĝi ĉefe financiĝas per donacoj. Ĝi partoprenis en balotoj komunumaj kaj federaci-landa kaj krome en la Eŭropaj balotoj 2024, kie la PdF gajnis unu eŭropdeputiton, Lukas Sieper. 

 Komuna lingvo por Eŭropo, Esperanto 
En sia balotprogramo por la Eŭropaj balotoj 2024 la PdF proponas interalie debaton, ĉu unueca oficiala lingvo havas sencon por la Eŭropa Komisiono. Laŭ tiu balotprogramo la ideo de komuna lingvo povus esti antaŭenpuŝata en EU, kaj tia lingvo povus esti lingvo ekzistanta aŭ planlingvo facile lernebla por ĉiuj, kiel Esperanto.Laŭ la elektoprogramo, p. 35-36, PdF-Europawahlprogramm 2024 

En sia balotprogramo por la balotoj al la germana Bundestag 2025 la PdF pledas por unu komuna lingvo por EU kaj ke neŭtrala lingvo, kiel Esperanto, estu konsiderata, por avantaĝigi neniujn membroŝtatojn kaj eviti konfliktojn.Laŭ la elektoprogramo, p. 149, PdF-Bundestagswahlprogramm 2025

 Ligiloj 
 Grundsatzprogramm der PdF (PDF; 82 kB)
 PdF Wahlprogramm Europawahl 2024  (PDF; 1152 kB)
 PdF Bundestagswahlprogramm 2025 (PDF; 972 kB)

 Referencoj